KOMISSION ASETUS (EY) N:o 265/1999,
annettu 4 päivänä helmikuuta 1999,
appelsiineista markkinointivuonna 1998/99 maksettavan ennakkotuen määrän vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen sitrushedelmien tuottajien tukijärjestelmästä 28 päivänä lokakuuta 1996 annetun neuvoston asetuksen (EY) N:o 2202/96 (1),
ottaa huomioon tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 26 päivänä kesäkuuta 1997 annetun komission asetuksen (EY) N:o 1169/97 (2), sellaisena kuin se on viimeksi muutettuna asetuksella (EY) N:o 1145/98 (3), ja erityisesti sen 14 artiklan 5 kohdan,
sekä katsoo, että
asetuksen (EY) N:o 1169/97 14 artiklan 1 kohdassa säädetään, että sopimusten mukaisesti jalostettaviksi toimitettujen appelsiinien, mandariinien, klementiinien, satsumien ja sitruunoiden osalta tuottajaorganisaatio voi jättää ennakkotukihakemuksen tuote- ja toimituskausikohtaisesti; kyseisen artiklan 2 kohdassa säädetään, että ennakon määrä on 70 prosenttia asetuksen (EY) N:o 2202/96 liitteessä vahvistetuista määristä; saman artiklan 5 kohdassa säädetään, että jos asetuksen (EY) N:o 2202/96 5 artiklassa vahvistetut jalostuskynnykset ovat vaarassa ylittyä, 70 prosentin osuutta voidaan alentaa,
jäsenvaltiot ovat ilmoittaneet asetuksen (EY) N:o 1169/97 22 artiklan 1 kohdan mukaisesti appelsiinien osalta markkinointivuonna 1998/99 sopimukseen kuuluvat määrät jaoteltuna toimituskausittain; näiden tietojen ja markkinointivuosina 1996/97 ja 1997/98 maksettujen tukien avulla jalostettujen määrien perusteella edellä mainittujen tuotteiden jalostuskynnykset ovat vaarassa ylittyä; markkinointivuonna 1998/99 maksettavaa ennakkotuen määrää on tämän vuoksi alennettava, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1169/97 14 artiklan 2 kohdassa säädetyn appelsiineista maksettavan ennakkotuen määräksi markkinointivuonna 1998/99 vahvistetaan 48 prosenttia asetuksen (EY) N:o 2202/96 liitteessä vahvistetuista tuen määristä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1998/99.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä helmikuuta 1999.